સવારથી સાંજ સુધી આપણે કુટેવોના ગુલામો બની રહીએ છીએ. ઊઠતાંવેંત ટીવીવાળી પેલી મલ્ટિનેશનલો આપણો કબજો લઈ લે છે. ટૂથબ્રશ, ટૂથપેસ્ટ, નસ્કૅફે, લિપ્ટન, લક્સ, રેક્સોના, આફરશેવ, બૂટપૉલિશ, શેફર્સ, પારકર, બ્રિટાનિયા બિસ્કિટ, ઈન્ટિમેટ, રાતે સૂઈએ ત્યાં સુધીમાં તો મલ્ટિનૅશનલોએ અને કન્ઝ્યુમર ઈન્ડસ્ટ્રીએ આપણને વેઠિયા ગુલામ (બૉન્ડેડ લેબર) બનાવી દીધા હોય છે. તૃષ્ણાના અગ્નિમાં ગમે એટલાં ઈંધણ નાખો એ ઓછાં પડશે.